इश्क़ की खासियत ही ठहरी… सूरतें सीरतें कितनी ही बदलें.. अलामत वही… वही कशिश वही बेचैनी… करीब आने की कसक और जुदाई से डर भी ठीक उतना ही…. उश्शाक इस बात से बेख़बर कि सारी दुनिया की नज़र सिर्फ उन पर टिकी है… ढूँढने लगते हैं एक दूसरे में अपना सच… आधी बनी बिल्डिंग के टॉप फ्लोर से जम्प करती बूंदों तले बच्चे बन जाने का मन करता है…. सड़क किनारे के एग रोल का टेस्ट किसी फाइव स्टार होटल की महंगी डिशेस से कहीं ज़्यादा लुभाने लगता है और मन चाहता है कि कभी खत्म ही न हो सफर … उसकी गली से मेट्रो स्टेशन की सीढ़ियों तक…..